Държавен вестник, бр. 83, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  83
(2) При въвеждане на данни за заявление 
чрез административната информационна 
система при наличие на непълни или грешни 
данни заявителите се уведомяват, че докумен-
тът не може да бъде регистриран.
(3) Получени по пощата заявления с уста-
новени при въвеждане липсващи или грешни 
данни се регистрират в отделен регистър в 
административната информационна система, 
а заявителят се уведомява на посочения от 
него адрес.
Чл. 18. (1) За регистрирано заявление в 
административната информационна система 
се създава административна преписка. 
(2) Заявителят се уведомява на екран, на 
място или на посочения от него адрес за 
входящия номер на успешно регистрираното 
заявление. 
(3) Когато заявлението е изпратено по 
пощата, заявителят се счита за уведомен от 
датата на получаване на обратната разписка.
Чл. 19. (1) Регистрирани заявления, за 
които липсват документи, необходими за 
изпълнението на услугите, не се изпълняват 
до отстраняване на недостатъците.
(2) При наличие на недостатъци в заявле-
нието и в приложените към него документи 
заявителят се уведомява да отстрани недос-
татъците в 14-дневен срок, както и за после-
диците от неотстраняването им. 
(3) Службата по геодезия, картография и 
кадастър не може да изисква от заявителя 
предоставяне на информация или документи, 
които са налични при нея, в друга служба по 
геодезия, картография и кадастър или в Аген-
цията по геодезия, картография и кадастър.
(4) Срокът за изпълнението на услугата спи-
ра да тече до отстраняване на недостатъците. 
(5) Административната преписка се пре-
кратява и архивира, ако в срока по ал. 2 не 
се отстранят недостатъците на заявлението. 
Заплатената такса за извършване на услугата 
не се възстановява.
Чл. 20. (1) Заявление за извършване на 
услуга, когато не се изменят граници и очер- 
тания на обектите на кадастъра, се подава 
в избрана от заявителя служба по геодезия, 
картография и кадастър независимо от мес-
тонахождението на обекта или чрез админи-
стративната информационна система.
(2) Заявление за извършване на измене-
ние на граници и очертания на обектите на 
кадастъра се подава в службата по геодезия, 
картография и кадастър по местонахождение 
на обекта или чрез административната ин-
формационна система.
Раздел ІV
Условия и ред за изпълнение и предоставяне 
на резултата от услугите
Чл. 21. (1) Услугите се изпълняват:
1. от службата по геодезия, картография и 
кадастър по местонахождение на обектите на 
кадастъра в случаите по чл. 20, ал. 2;
2. от службата по геодезия, картография 
и кадастър по заявено място за получаване 
на резултата в случаите по чл. 20, ал. 1; 
3. чрез административната информаци-
онна система.
(2) Регистрираните заявления в адми-
нистративната информационна система се 
изпълняват от службата по геодезия, карто- 
графия и кадастър по реда на тяхното постъп-
ване след разпределянето им за изпълнение 
на съответните служители от началника на 
службата или упълномощен от него служител.
Чл. 22. (1) В административната информа-
ционна система се отбелязват датата, часът, 
минутата и секундата на разпределение на 
регистрираните заявления и заявки. 
(2) Началната дата на изпълнение на изме-
ненията и услугите от едно заявление е датата 
на неговата регистрация, ако заявлението 
няма недостатъци, или датата на отстраняване 
на недостатъците по чл. 19, ал. 2.
(3) Резултатите и датата на уведомяване 
на заявителя за изпълнената услуга и/или 
изменение се регистрират в административ-
ната информационна система. 
Чл. 23. (1) По регистрирано заявление за 
услуга и/или изменение службата по геодезия, 
картография и кадастър уведомява заявителя 
по посочения от него начин и на посочения 
от него адрес за кореспонденция за:
1. началната и крайната дата на изпълне-
ние на услугата, съответно за извършеното 
изменение;
2. необходимостта от допълнителни данни 
и документи за изпълнение на услугата и/
или изменението; 
3. отказ от изпълнение на услугата и/или 
изменението с мотивите за него, когато е 
постановен такъв. 
(2) Уведомленията по ал. 1 съдържат ин-
формация и за: 
1. номера на заявлението, заявените услуги 
и/или изменение, датата на регистрацията;
2. имената, длъжността и подписа на слу-
жителя, изпълняващ услугата; 
3. датата на уведомлението и срока за 
подаване на допълнителна информация в 
случаите на ал. 1, т. 2.
Чл. 24. Всички приключени преписки се 
архивират в административната информаци-
онна система.
Чл. 25. (1) Авторизиране на официален 
документ става с полагане на саморъчен 
подпис или на електронен подпис от лицата 
по чл. 11, ал. 1 или с електронен подпис на 
ведомството. 
(2) В административната информационна 
система се записват дата, час и минута на 
създаване на резултата от услугата, както и 
дата на получаването му от заявителя.